**Johan Kaos Nåden Dyrstad** (født 2. desember 1986 i Stavanger) er en norsk filmregissør, manusforfatter og filmprodusent med mastergrad i film- og fjernsynsvitenskap fra Høgskolen i Lillehammer og bachelorgrad i medievitenskap fra Universitetet i Oslo.

I 2007 startet han filmproduksjonsselskapet *Feil Film AS* i Oslo, hvor han satt som styreleder og drev selskapet sammen med Ravn Wikhaug til det ble lagt ned i 2015.

I 2011 produserte han spillefilmen Bambieffekten sammen med Wikhaug, regissert av Øystein Stene. Filmen hadde premiere på kino 29. juli 2011. Kaos var på det tidspunktet 24 år gammel, og ble dermed tidenes yngste norske spillefilmprodusent med film i nasjonal kinodistribusjon.

Sommeren 2013 debuterte han som regissør og manusforfatter med spillefilmen Pornopung, basert på Mads Larsens roman Pornopung, som ble utgitt i 2003. Han var også produsent på denne filmen sammen med Wikhaug. Filmen hadde norsk kinopremiere 19. juli 2013, og solgte 64 827 kinobilletter. Filmen ble kåret til den beste norske filmen i 2013 av gratisavisen *NATT&DAG.* I tillegg vant den både Kanonprisen for beste birolle under Kosmorama Internasjonale Filmfestival 2014 og Amandaprisen for beste mannlige birolle under Den Norske Filmfestivalen i Haugesund 2014 for Herbert Nordrums tolkning av Karl.

I slutten av 2015 og begynnelsen av 2016 gikk Johan Kaos' video «My Girlfriend Took Me Backpacking» viralt, og fikk over 26 millioner visninger på Facebook og 2,5 millioner visninger på YouTube. Den fikk oppmerksomhet både nasjonalt og internasjonalt, og ble frontet blant annet på *VGTV* og *The Daily Mail*.

I 2014 og 2015 jobbet Kaos også som spillanmelder i Level Up for VGTV.

I 2016 vant han Filmwebs Pitchekonkurranse sammen med Harald Mæle Jr. for prosjektet «Gründer».

Filmografi (utvalg)
-------------------

### Regi

* 2015 – Hva hvis?
* 2013 – *Pornopung*
* 

### Produsent

* 2013 – *Pornopung*
* 2011 – *Bambieffekten*

### Manus

* 2013 – *Pornopung*

Referanser
----------

1. ↑  «Kunngjøringer - Brønnøysundregistrene». *w2.brreg.no* **(norsk)**. Besøkt 15. februar 2018.
2. ↑  Crack, Back & Sack (Pornopung) Norsk filminstitutt
3. ↑  ÅRSRAPPORT 2013, Norsk filminstitutt, s 34. (PDF)
4. ↑  Vinnerne av Osloprisen 2013 Arkivert 8. februar 2014 hos Wayback Machine. - NATT&DAG
5. ↑  «Årets vinnere av Kanonprisen - Kosmorama». *Kosmorama*. 28. april 2014. Arkivert fra originalen 16. februar 2018. Besøkt 15. februar 2018.
6. ↑  «Blendet av Blind – forhåndsfavorittene ledet an under årets Amanda-utdeling». *Montages.no*. 17. august 2014. Besøkt 8. juni 2019.
7. ↑  JohanKaos (21. november 2015). «My girlfriend took me backpacking...». Besøkt 25. februar 2019.
8. ↑  «My Girlfriend Took Me Backpacking». YouTube.
9. ↑  «Adventurous couple's stunning holiday video goes viral». *Mail Online*. Besøkt 15. februar 2018.
10. ↑  «Johan Kaos anmelder Rambo: The Video Game». Level Up - VGTV.
11. ↑  «Gründer vant Filmwebs Pitchekonkurranse! - Kosmorama». *Kosmorama*. 13. mars 2016. Arkivert fra originalen 16. februar 2018. Besøkt 15. februar 2018.

Eksterne lenker
---------------

* - Johan Kaos' egen hjemmeside
* (en) Johan Kaos på Internet Movie Database Rediger på Wikidata

* (en) Johan Kaos på AllMovie Rediger på Wikidata

* (en) Johan Kaos hos The Movie Database Rediger på Wikidata
* Johan Kaos - profil hos Filmweb
* Jakter Pornopung-skuespillere - igjen (VG.no, 2011)
* @home (VGTV)

|  |  |
| --- | --- |
| Oppslagsverk/autoritetsdata | VIAF
 |